ইউপিএ আর এনডিএ কেউই বেকারত্বের সমাধান করতে পারেনি, মন্তব্য রাহুলের

নয়াদিল্লি: ইউপিএ (UPA) আর এনডিএ (NDA) কেউই বেকারত্বের (unemployment) সমাধান করতে পারেনি, এমনটাই মন্তব্য করলে কংগ্রেস সাংসদ রাহুল গান্ধী (Rahul Gandhi)।

সংসদের বাজেট অধিবেশন (Union Budget 2025) চলাকালীন রাহুলের মুখে শোনা যায় এই বক্তব্য। রাহুল বলেন, “আমরা বড় হয়েছি, আমরা দ্রুত বড় হয়েছি, আমরা এখন কিছুটা ধীরগতিতে বেড়ে উঠছি। কিন্তু এখনও বেড়ে চলেছে একটি সার্বজনীন সমস্যা। আমরা এই সমস্যার সম্মুখীন হয়েছি, কিন্তু আমরা এই সমস্যা মোকাবিলা করতে সক্ষম হয়নি। ইউপিএ বা আজকের এনডিএ সরকার ভারতের যুবকদের কর্মসংস্থান সম্পর্কে স্পষ্ট উত্তর দেয়নি।”

উল্লেখ্য, ১ ফেব্রুয়ারি বাজেট পেশ হয়েছে। কিন্তু এই বাজেটকে ‘ভোটমুখী বাজেট’ বলেই আখ্যা দিয়েছেন রাজনৈতিক বিশেষজ্ঞরা। বাজেটে আয়করে ছাড় দিয়ে মধ্যবিত্তদের মন জয় করলেও বেকার সমস্যা নিয়ে কোনও উল্লেখ করেননি কেন্দ্রীয় মন্ত্রী নির্মলা সীতারামন।

আরও পড়ুন: প্রধানমন্ত্রী মোদিকে কেউ মনে রাখবে না, যেমন মানুষ গডসেকে রাখেনি: রাহুল

বিশেষজ্ঞদের কথায়, পুরুষ ও মহিলাদের জন্য বেকার সমস্যা দূর করতে সঠিক দিশা দেখাতে পারেনি এই সরকার। বিধানসভা ভোটের মুখে দাঁড়িয়ে থাকা বিহারের জন্য কল্পতরু সীতারামন, পর্যটন ক্ষেত্রও তার বাইরে থাকছে না। ভারতের বেকারত্ব এই মুহূর্তে একটি বড় সমস্যা। মহামারী পরিস্থিতিকে আরও বাড়িয়ে তুলেছে, যার ফলে বিভিন্ন সেক্টরে চাকরি হারিয়েছে বহু মানুষ।